
	Tarkistukset säädösesitykseen

	Palstoina esitettävät parlamentin tarkistukset

LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
ehdotuksesta Euroopan parlamentin ja neuvoston asetukseksi asetuksen (EU) 2021/1232 muuttamisesta sen soveltamisajan jatkamiseksi
(COM(2025)0797 – C10‑0370/2025 – 2025/0429(COD))
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0797),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan sekä 16 artiklan 2 kohdan ja 114 artiklan 1 kohdan, joiden mukaisesti komissio on antanut ehdotuksen Euroopan parlamentille (C10‑0370/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon työjärjestyksen 60 artiklan,
–	ottaa huomioon kansalaisvapauksien sekä oikeus- ja sisäasioiden valiokunnan mietinnön (A10‑0000/2026),
1.	vahvistaa jäljempänä esitetyn ensimmäisen käsittelyn kannan;
2.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
3.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus asetukseksi</DocAmend>
<Article>Johdanto-osan 2 kappale</Article>
	

	Komission teksti
	Tarkistus

	(2)	Komission 11 päivänä toukokuuta 2022 antamalla ehdotuksella3 Euroopan parlamentin ja neuvoston asetukseksi lapsiin kohdistuvan seksuaaliväkivallan ehkäisemistä ja torjuntaa koskevista säännöistä pyritään luomaan pitkän aikavälin oikeudellinen kehys. Toimielinten väliset neuvottelut kyseisestä ehdotuksesta eivät kuitenkaan ole edistyneet riittävästi, jotta voitaisiin olla varmoja, että ne saadaan päätökseen ajoissa siihen nähden, että pitkän aikavälin oikeudellinen kehys, mukaan lukien sen mahdollisesti sisältämät muutokset asetukseen (EU) 2021/1232, voitaisiin hyväksyä ja sitä voitaisiin alkaa soveltaa ennen 4 päivää huhtikuuta 2026.
	(2)	Komission 11 päivänä toukokuuta 2022 antamalla ehdotuksella Euroopan parlamentin ja neuvoston asetukseksi lapsiin kohdistuvan seksuaaliväkivallan ehkäisemistä ja torjuntaa koskevista säännöistä, jäljempänä ’vuoden 2022 ehdotus’, pyritään luomaan pitkän aikavälin oikeudellinen kehys. Toimielinten väliset neuvottelut kyseisestä ehdotuksesta eivät kuitenkaan ole edistyneet riittävästi, jotta voitaisiin olla varmoja, että ne saadaan päätökseen ajoissa siihen nähden, että pitkän aikavälin oikeudellinen kehys, mukaan lukien sen mahdollisesti sisältämät muutokset asetukseen (EU) 2021/1232, voitaisiin hyväksyä ja sitä voitaisiin alkaa soveltaa ennen 4 päivää huhtikuuta 2026. Euroopan parlamentti vahvisti kantansa ja valtuutuksen toimielinten välisten neuvottelujen aloittamiseksi 22 päivänä marraskuuta 2023, kun taas neuvosto pystyi muodostamaan kantansa vasta 26 päivänä marraskuuta 2025. Tämä edellyttää soveltamisajan uutta jatkamista, vaikka asetus (EU) 2021/1232 suunniteltiin väliaikaiseksi ja ainutlaatuiseksi välineeksi, jonka myötä vuoden 2022 ehdotuksen hyväksymiseen olisi jäänyt riittävästi aikaa.

	__________________
	__________________

	3 Ehdotus Euroopan parlamentin ja neuvoston asetukseksi lapsiin kohdistuvan seksuaaliväkivallan ehkäisyä ja torjuntaa koskevista säännöistä, COM(2022) 209 final.
	3 Ehdotus Euroopan parlamentin ja neuvoston asetukseksi lapsiin kohdistuvan seksuaaliväkivallan ehkäisyä ja torjuntaa koskevista säännöistä, COM(2022) 209 final.


Or. <Original>{EN}en</Original>
</Amend>
<Amend>Tarkistus		<NumAm>2</NumAm>
<DocAmend>Ehdotus asetukseksi</DocAmend>
<Article>Johdanto-osan 4 kappale</Article>
	

	Komission teksti
	Tarkistus

	(4)	Näissä olosuhteissa asetus (EU) 2021/1232 olisi muutettava sen soveltamisajan jatkamiseksi ajaksi, joka on rajoitettu siihen, mikä on ehdottoman välttämätöntä pitkän aikavälin oikeudellisen kehyksen hyväksymiseksi ja sen soveltamisen aloittamiseksi.
	(4)	Näissä olosuhteissa asetus (EU) 2021/1232 olisi muutettava sen soveltamisajan jatkamiseksi ajaksi, joka on rajoitettu siihen, mikä on ehdottoman välttämätöntä pitkän aikavälin oikeudellisen kehyksen hyväksymiseksi ja sen soveltamisen aloittamiseksi. Lainsäätäjät sitoutuvatkin saamaan mahdollisimman pian aikaan sopimuksen pitkän aikavälin oikeudellisesta kehyksestä, jotta voitaisiin välttää asetuksen (EU) 2021/1232 voimassaolon uudet jatkamiset tulevaisuudessa. Kun otetaan huomioon, että asetusta (EU) 2021/1232 oli tarkoitus soveltaa rajoitetun ajan, on myös tarpeen selventää joitakin sen säännöksiä ja mukauttaa ne komission 19 päivänä joulukuuta 20231 a ja 27 päivänä marraskuuta 20251 b antamien täytäntöönpanokertomusten, jäljempänä ’vuosien 2023 ja 2025 täytäntöönpanokertomukset’, tuloksiin.

	
	___________

	
	1 a COM(2023)0797.

	
	1 b COM(2025)0740.


Or. <Original>{EN}en</Original>
</Amend>
<Amend>Tarkistus		<NumAm>3</NumAm>
<DocAmend>Ehdotus asetukseksi</DocAmend>
<Article>Johdanto-osan 5 a kappale (uusi)</Article>
	

	Komission teksti
	Tarkistus

	
	(5 a)	Pelkästään se seikka, että tietyt numeroista riippumattomien henkilöiden välisten viestintäpalvelujen tarjoajat käyttävät havaitsemisteknologioita vapaaehtoisesti, ei vapauta lainsäätäjiä niiden vastuusta vahvistaa kattava oikeudellinen kehys, joka täyttää Euroopan unionin perusoikeuskirjan, jäljempänä ’perusoikeuskirja’, 7 ja 8 artiklan vaatimukset eikä heikennä unionin oikeuden mukaista yleisen valvonnan kieltoa.


Or. <Original>{EN}en</Original>
</Amend>
<Amend>Tarkistus		<NumAm>4</NumAm>
<DocAmend>Ehdotus asetukseksi</DocAmend>
<Article>Johdanto-osan 5 b kappale (uusi)</Article>
	

	Komission teksti
	Tarkistus

	
	(5 b)	Mitään tässä asetuksessa ei pitäisi tulkita niin, että sillä kiellettäisiin päästä päähän -salaus tai heikennettäisiin sitä. Palveluntarjoajia ei etenkään pitäisi kieltää tarjoamasta päästä päähän salattuja palveluja.


Or. <Original>{EN}en</Original>
</Amend>
<Amend>Tarkistus		<NumAm>5</NumAm>
<DocAmend>Ehdotus asetukseksi</DocAmend>
<Article>Johdanto-osan 7 a kappale (uusi)</Article>
	

	Komission teksti
	Tarkistus

	
	(7 a)	Asetuksen (EU) 2021/1232 mukainen kuvien ja videoiden käsittely olisi aina katsottava Euroopan parlamentin ja neuvoston asetuksen (EU) 2016/6791 a 9 artiklan mukaiseksi erityisiä henkilötietoryhmiä koskevaksi käsittelyksi, koska ne ovat biometrisiä tietoja, joita käsitellään erityisin teknisin menetelmin, jotka mahdollistavat luonnollisen henkilön yksilöllisen tunnistamisen tai todentamisen.

	
	___________

	
	1 a Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1, ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Tarkistus		<NumAm>6</NumAm>
<DocAmend>Ehdotus asetukseksi</DocAmend>
<Article>Johdanto-osan 7 b kappale (uusi)</Article>
	

	Komission teksti
	Tarkistus

	
	(7 b)	Vuosien 2023 ja 2025 täytäntöönpanokertomusten perusteella asetuksesta (EU) 2021/1232 olisi johdonmukaisuuden ja selkeyden varmistamiseksi poistettava ne määritelmät, jotka eivät enää ole tarkoituksenmukaisia siksi, että tiedot ovat puutteellisia ja epätäsmällisiä eikä niitä voida riippumattomasti tarkastaa. Koska asetuksen (EU) 2021/1232 soveltamisalaan ei pitäisi sisällyttää sellaisen verkossa tapahtuvaan lasten seksuaaliseen hyväksikäyttöön liittyvän materiaalin havaitsemista, jota ei ole aiemmin tunnistettu, tai lasten seksuaalisiin tarkoituksiin houkuttelemista, niiden määritelmät ovat turhia ja ne olisi sen vuoksi poistettava. Vuosien 2023 ja 2025 täytäntöönpanokertomuksissa korostetaan myös, ettei saatavilla ole mitään sellaisen verkossa tapahtuvaan lasten seksuaaliseen hyväksikäyttöön liittyvän materiaalin havaitsemisen, jota ei ole aiemmin tunnistettu, tai lasten seksuaalisiin tarkoituksiin houkuttelemisen oikeasuhteisuutta koskevia vakuuttavia tietoja, joilla voitaisiin perustella tiettyjen direktiivissä 2002/58/EY säädettyjen ja perusoikeuskirjan 7 ja 8 artiklassa määrättyjen oikeuksien rajoittamista.


Or. <Original>{EN}en</Original>
</Amend>
<Amend>Tarkistus		<NumAm>7</NumAm>
<DocAmend>Ehdotus asetukseksi</DocAmend>
<Article>Johdanto-osan 7 c kappale (uusi)</Article>
	

	Komission teksti
	Tarkistus

	
	(7 c)	Kun otetaan huomioon se, ettei asetuksen (EU) 2021/1232 vaikuttavuutta ole näytetty toteen sellaisen verkossa tapahtuvaan lasten seksuaaliseen hyväksikäyttöön liittyvän materiaalin, jota ei ole aiemmin tunnistettu, tai lasten seksuaalisiin tarkoituksiin houkuttelemisen suhteen, ja samanaikaisesti vaikutus Euroopan parlamentin ja neuvoston direktiivissä 2002/58/EY1 a säädettyyn viestinnän luottamuksellisuuteen, sellaisen verkossa tapahtuvaan lasten seksuaaliseen hyväksikäyttöön liittyvän materiaalin havaitseminen, jota ei ole aiemmin tunnistettu, ja lasten houkutteleminen seksuaalisiin tarkoituksiin olisi poistettava asetuksen (EU) 2021/1232 soveltamisalasta. Jotta lasten houkutteleminen seksuaalisiin tarkoituksiin voidaan estää, tietyt numeroista riippumattomien henkilöiden välisten viestintäpalvelujen tarjoajat voivat kuitenkin toteuttaa ja niitä kannustetaan toteuttamaan lieventäviä toimenpiteitä, jotka eivät vaikuta direktiivin 2002/58/EY soveltamiseen.

	
	___________

	
	1 a Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) (EYVL L 201, 31.7.2002, s. 37, ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Tarkistus		<NumAm>8</NumAm>
<DocAmend>Ehdotus asetukseksi</DocAmend>
<Article>Johdanto-osan 7 d kappale (uusi)</Article>
	

	Komission teksti
	Tarkistus

	
	(7 d)	Koska tämän asetuksen ainoana tavoitteena on mahdollistaa tiettyjen nykyisten verkossa tapahtuvan lasten seksuaalisen hyväksikäytön torjumiseksi tarkoitettujen toimien rajoitettu, kohdennettu ja mukautettu jatkaminen, tässä asetuksessa säädetty poikkeus olisi rajattava sellaiseen vakiintuneeseen teknologiaan, jota tietyt numeroista riippumattomien henkilöiden välisten viestintäpalvelujen tarjoajat käyttävät lasten seksuaaliseen hyväksikäyttöön liittyvän materiaalin havaitsemiseksi, siitä ilmoittamiseksi ja sen poistamiseksi ja joka toimii siten, että siinä verrataan kuvia ja videoita tietokantaan, joka koostuu tunnistetun lasten seksuaaliseen hyväksikäyttöön liittyvän materiaalin yksilöllisistä digitaalisista tunnisteista, jotka eivät ole muunnettavissa takaisin alkuperäiseksi dataksi, jäljempänä ’hash-tiivisteet’.


Or. <Original>{EN}en</Original>
</Amend>
<Amend>Tarkistus		<NumAm>9</NumAm>
<DocAmend>Ehdotus asetukseksi</DocAmend>
<Article>Johdanto-osan 7 e kappale (uusi)</Article>
	

	Komission teksti
	Tarkistus

	
	(7 e)	Jotta voidaan varmistaa avoimuuden ja vastuuvelvollisuuden asianmukainen taso sekä mahdollistaa kattava ja vertailukelpoinen ilmoittaminen, on tarpeen ottaa käyttöön hallinnolliset seuraamusmaksut siltä varalta, että tietyt numeroista riippumattomien henkilöiden välisten viestintäpalvelujen tarjoajat eivät noudata ilmoitus- ja avoimuusvelvoitteita ja -vaatimuksia, mikä koskee erityisesti Euroopan parlamentin ja neuvoston asetuksella (EU) 2024/13071 a ja myöhemmällä komission täytäntöönpanoasetuksella (EU) 2024/29161 b säädetyn vakiolomakkeen käyttöä.

	
	___________

	
	1 a Euroopan parlamentin ja neuvoston asetus (EU) 2024/1307, annettu 29 päivänä huhtikuuta 2024, tilapäisestä poikkeuksesta direktiivin 2002/58/EY tiettyihin säännöksiin siltä osin kuin on kyse teknologioista, joita numeroista riippumattomien henkilöiden välisten viestintäpalvelujen tarjoajat käyttävät henkilötietojen ja muiden tietojen käsittelyyn verkossa tapahtuvan lasten seksuaalisen hyväksikäytön torjumiseksi annetun asetuksen (EU) 2021/1232 muuttamisesta (EUVL L, 2024/1307, 14.5.2024, ELI: http://data.europa.eu/eli/reg/2024/1307/oj).

	
	1 b Komission täytäntöönpanoasetus (EU) 2024/2916, annettu 25 päivänä marraskuuta 2024, vakiolomakkeen vahvistamisesta tiedoille, jotka sisältyvät henkilötietojen käsittelyä koskevaan kertomukseen, jonka Euroopan parlamentin ja neuvoston asetuksen (EU) 2021/1232 mukaiset palveluntarjoajat julkaisevat ja toimittavat toimivaltaiselle valvontaviranomaiselle ja komissiolle (EUVL L, 2024/2916, 26.11.2024, ELI: http://data.europa.eu/eli/reg_impl/2024/2916/oj).


Or. <Original>{EN}en</Original>
</Amend>
<Amend>Tarkistus		<NumAm>10</NumAm>
<DocAmend>Ehdotus asetukseksi</DocAmend>
<Article>Johdanto-osan 7 f kappale (uusi)</Article>
	

	Komission teksti
	Tarkistus

	
	(7 f)	Asetuksen (EU) 2021/1232 sääntöjen täytäntöönpanon vahvistamiseksi asetuksen säännösten rikkomisesta olisi määrättävä hallinnollisia seuraamusmaksuja valvontaviranomaisen mainitun asetuksen mukaisesti määräämien asianmukaisten toimenpiteiden lisäksi tai niiden sijasta.


Or. <Original>{EN}en</Original>
</Amend>
<Amend>Tarkistus		<NumAm>11</NumAm>
<DocAmend>Ehdotus asetukseksi</DocAmend>
<Article>-1 artikla (uusi)</Article>
<DocAmend2>Asetus (EU) 2021/1232</DocAmend2>
<Article2>Johdanto-osan 16 kappale</Article2>
	

	Komission teksti
	Tarkistus


	
	-1 artikla

	
	Korvataan asetuksen (EU) 2021/1232 johdanto-osan 16 kappale seuraavasti:

	
	”Tämän asetuksen soveltamiseksi käytettävien teknologioiden olisi oltava yksityisyyttä mahdollisimman vähän loukkaavia ja edustettava alan viimeisintä teknistä kehitystä. Kyseisiä teknologioita ei saisi käyttää viestien tekstin järjestelmälliseen suodattamiseen ja seulomiseen muuten kuin yksinomaan sellaisten toimintamallien havaitsemiseksi, jotka viittaavat mahdollisiin konkreettisiin perusteisiin epäillä verkossa tapahtuvaa lasten seksuaalista hyväksikäyttöä, eikä niillä pitäisi voida päätellä viestien varsinaista sisältöä.”


Or. <Original>{EN}en</Original>
</Amend>
<Amend>Tarkistus		<NumAm>12</NumAm>
<DocAmend>Ehdotus asetukseksi</DocAmend>
<Article>-1 a artikla (uusi)</Article>
<DocAmend2>Asetus (EU) 2021/1232</DocAmend2>
<Article2>Johdanto-osan 21 kappale</Article2>
	

	Komission teksti
	Tarkistus


	
	-1 a artikla

	
	Korvataan asetuksen (EU) 2021/1232 johdanto-osan 21 kappale seuraavasti:

	
	”Jotta tässä asetuksessa säädetyn poikkeuksen nojalla toteutettujen toimien osalta voidaan varmistaa avoimuus ja vastuuvelvollisuus, palveluntarjoajien olisi julkaistava ja toimitettava asetuksen (EU) 2016/679 nojalla nimetylle toimivaltaiselle valvontaviranomaiselle, jäljempänä ’valvontaviranomainen’, ja komissiolle kertomukset viimeistään 3 päivänä helmikuuta 2022 ja sen jälkeen viimeistään kunkin vuoden 31 päivänä tammikuuta. Tällaisten kertomusten olisi katettava tämän asetuksen soveltamisalaan kuuluva käsittely, mukaan lukien käsiteltyjen tietojen tyyppi ja määrä, sovelletut asetuksen (EU) 2016/679 mukaiset henkilötietojen käsittelyn erityiset perusteet, tarvittaessa asetuksen (EU) 2016/679 V luvun mukaiset henkilötietojen unionin ulkopuolelle siirtämisen perusteet, tunnistettujen verkossa tapahtuvaan lasten seksuaaliseen hyväksikäyttöön liittyvien tapausten lukumäärä, niiden tapausten lukumäärä, joissa käyttäjä on tehnyt valituksen sisäiselle oikaisumekanismille tai käyttänyt oikeussuojakeinoa, sekä tällaisten valitusten ja oikeudellisten menettelyjen tulokset, käytettyjen eri teknologioiden tuottamien virheiden (väärien positiivisten osumien) lukumäärä ja virhetaso, virhetason pienentämiseksi sovelletut toimenpiteet ja saavutettu virhetaso, säilytysperiaatteet ja asetuksen (EU) 2016/679 nojalla sovelletut tietosuojatakeet sekä niiden lasten seksuaalista hyväksikäyttöä torjuvien yleishyödyllisten järjestöjen nimet, joiden kanssa on jaettu tietoja tämän asetuksen nojalla.”


Or. <Original>{EN}en</Original>
</Amend>
<Amend>Tarkistus		<NumAm>13</NumAm>
<DocAmend>Ehdotus asetukseksi</DocAmend>
<Article>-1 b artikla (uusi)</Article>
<DocAmend2>Asetus (EU) 2021/1232</DocAmend2>
<Article2>2 artikla – 3 alakohta</Article2>
	

	Komission teksti
	Tarkistus

	
	-1 b artikla

	
	Kumotaan asetuksen (EU) 2021/1232 2 artiklan 3 alakohta.


Or. <Original>{EN}en</Original>
</Amend>
<Amend>Tarkistus		<NumAm>14</NumAm>
<DocAmend>Ehdotus asetukseksi</DocAmend>
<Article>-1 c artikla (uusi)</Article>
<DocAmend2>Asetus (EU) 2021/1232</DocAmend2>
<Article2>2 artikla – 4 alakohta</Article2>
	

	Komission teksti
	Tarkistus

	
	-1 c artikla

	
	Kumotaan asetuksen (EU) 2021/1232 2 artiklan 4 alakohta.


Or. <Original>{EN}en</Original>
</Amend>
<Amend>Tarkistus		<NumAm>15</NumAm>
<DocAmend>Ehdotus asetukseksi</DocAmend>
<Article>-1 d artikla (uusi)</Article>
<DocAmend2>Asetus (EU) 2021/1232</DocAmend2>
<Article2>3 artikla – 1 kohta</Article2>
	

	Komission teksti
	Tarkistus

	
	-1 d artikla

	
	Korvataan asetuksen (EU) 2021/1232 3 artiklan 1 kohta seuraavasti:

	
	”1. Direktiivin 2002/58/EY 5 artiklan 1 kohtaa ja 6 artiklan 1 kohtaa ei sovelleta sellaisen viestinnän luottamuksellisuuteen, johon palveluntarjoajat kohdistavat numeroista riippumattomien henkilöiden välisten viestintäpalvelujen tarjoamisen yhteydessä henkilötietojen käsittelyä, edellyttäen että:
a) käsittely on: 
i) ehdottoman välttämätöntä erityisen teknologian käyttämiseksi yksinomaan tiedossa olevan verkossa tapahtuvaan lasten seksuaaliseen hyväksikäyttöön liittyvän materiaalin havaitsemiseksi ja poistamiseksi ja siitä ilmoittamiseksi lainvalvontaviranomaisille ja lasten seksuaalista hyväksikäyttöä torjuville yleishyödyllisille järjestöille;
ii) oikeasuhteista ja rajoittuu teknologioihin, joita palveluntarjoajat käyttävät i alakohdassa vahvistetussa tarkoituksessa;
iii) rajattu sisältötietoihin, jotka ovat ehdottoman välttämättömiä i alakohdassa vahvistettuun tarkoitukseen;
iv) rajattu siihen, mikä on ehdottoman välttämätöntä i alakohdassa vahvistettuun tarkoitukseen;
b) tämän kohdan a alakohdan i alakohdassa vahvistettuun tarkoitukseen käytettävät teknologiat edustavat alan viimeisintä teknistä kehitystä ja ovat yksityisyyttä mahdollisimman vähän loukkaavia, myös asetuksen (EU) 2016/679 25 artiklassa säädetyn sisäänrakennetun ja oletusarvoisen tietosuojan periaatteen osalta, ja siltä osin kuin niitä käytetään mahdollisen tiedossa olevan verkossa tapahtuvaan lasten seksuaaliseen hyväksikäyttöön liittyvän materiaalin havaitsemiseen;
c) tämän kohdan a alakohdan i alakohdassa vahvistettuun tarkoitukseen käytettävästä erityisestä teknologiasta on ennen käyttöönottoa suoritettu asetuksen (EU) 2016/679 35 artiklassa tarkoitettu tietosuojaa koskeva vaikutustenarviointi ja kyseisen asetuksen 36 artiklassa tarkoitettu ennakkokuulemismenettely;
d) kun on kyse uudesta teknologiasta eli sellaisesta verkossa tapahtuvaan lasten seksuaaliseen hyväksikäyttöön liittyvän materiaalin havaitsemiseen käytettävästä teknologiasta, jota mikään palveluntarjoaja ei ole ennen 2 päivää elokuuta 2021 käyttänyt unionissa numeroista riippumattomien henkilöiden välisten viestintäpalvelujen käyttäjille, jäljempänä ’käyttäjät’, tarjotuissa palveluissa, palveluntarjoaja selvittää toimivaltaiselle viranomaiselle toimenpiteet, jotka se on toteuttanut osoittaakseen noudattavansa asetuksen (EU) 2016/679 VI luvun 1 jakson nojalla nimetyn toimivaltaisen valvontaviranomaisen, jäljempänä ’valvontaviranomainen’, ennakkokuulemismenettelyssä kyseisen asetuksen 36 artiklan 2 kohdan mukaisesti antamia kirjallisia ohjeita;
e) käytetyt teknologiat ovat riittävän luotettavia, sillä niiden tuottama virhetaso tiedossa olevana verkossa tapahtuvaan lasten seksuaaliseen hyväksikäyttöön liittyvänä materiaalina pidettävän sisällön havaitsemisessa on mahdollisimman matala, ja jos tällaisia satunnaisia virheitä ilmenee, niiden seuraukset korjataan viipymättä;
f) palveluntarjoajat:
i) ovat ottaneet käyttöön sisäiset menettelyt estääkseen henkilötietojen väärinkäytökset, luvattoman pääsyn niihin ja niiden luvattoman siirtämisen;
ii) varmistavat ihmisen suorittaman valvonnan ja tarvittaessa ihmisen toteuttamat toimet sellaisessa henkilötietojen käsittelyssä, jossa käytetään tämän asetuksen soveltamisalaan kuuluvia teknologioita;
iii) varmistavat, että materiaalista, jota ei ole aiemmin tunnistettu muilla keinoilla kuin vapaaehtoisen havaitsemisen kautta verkossa tapahtuvaan lasten seksuaaliseen hyväksikäyttöön liittyväksi materiaaliksi, tai lasten houkuttelemisesta seksuaalisiin tarkoituksiin ei ilman ihmisen ensin suorittamaa varmentamista lähetetä ilmoitusta lainvalvontaviranomaisille tai lasten seksuaalista hyväksikäyttöä torjuville yleishyödyllisille järjestöille; 
iv) ovat ottaneet käyttöön asianmukaiset menettelyt ja oikaisumekanismit sen varmistamiseksi, että käyttäjät voivat tehdä niille valituksia kohtuullisessa ajassa esittääkseen näkemyksensä; 
v) ilmoittavat käyttäjille selkeästi, näkyvästi ja ymmärrettävästi siitä, että ne vetoavat tämän asetuksen mukaisesti poikkeukseen käyttäjien viestinnän luottamuksellisuutta koskevasta direktiivin 2002/58/EY 5 artiklan 1 kohdasta ja 6 artiklan 1 kohdasta yksinomaan tämän kohdan a alakohdan i alakohdassa vahvistetussa tarkoituksessa, poikkeuksen nojalla toteuttamiensa toimenpiteiden taustalla olevasta logiikasta ja niiden vaikutuksesta käyttäjien viestinnän luottamuksellisuuteen, myös mahdollisuudesta, että henkilötietoja jaetaan lainvalvontaviranomaisten ja lasten seksuaalista hyväksikäyttöä torjuvien yleishyödyllisten järjestöjen kanssa;
vi) ilmoittavat käyttäjille seuraavista seikoista, jos heidän sisältönsä on poistettu tai heidän tilinsä on estetty tai heille tarjottu palvelu on keskeytetty:
1) keinot hakea oikaisua niiltä;
2) mahdollisuus tehdä valitus valvontaviranomaiselle; ja
3) oikeus oikeussuojakeinoihin;
vii) julkaisevat ja toimittavat toimivaltaiselle valvontaviranomaiselle ja komissiolle viimeistään 3 päivänä helmikuuta 2022 ja sen jälkeen viimeistään kunkin vuoden 31 päivänä tammikuuta tämän asetuksen mukaisesta henkilötietojen käsittelystä kertomuksen, jossa esitetään myös:
1) käsiteltyjen tietojen tyyppi ja määrä;
2) asetuksen (EU) 2016/679 mukainen käsittelyn erityinen peruste;
3) tarvittaessa asetuksen (EU) 2016/679 V luvun mukainen henkilötietojen unionin ulkopuolelle siirtämisen peruste;
4) verkossa tapahtuvaan lasten seksuaaliseen hyväksikäyttöön liittyvien tunnistettujen tapausten lukumäärä, eritellen tapaukset, joissa on kyse verkossa tapahtuvaan lasten seksuaaliseen hyväksikäyttöön liittyvästä materiaalista ja toisaalta lasten houkuttelemisesta seksuaalisiin tarkoituksiin;
5) niiden tapausten lukumäärä, joissa käyttäjä on tehnyt valituksen sisäiselle oikaisumekanismille tai oikeusviranomaiselle, sekä tällaisten valitusten tulokset;
6) käytettyjen eri teknologioiden tuottamien virheiden (väärien positiivisten osumien) lukumäärät ja virhetaso;
7) virhetason alentamiseksi sovelletut toimenpiteet ja saavutettu virhetaso;
8) säilytysperiaatteet ja asetuksen (EU) 2016/679 nojalla sovelletut tietosuojatakeet;
9) niiden lasten seksuaalista hyväksikäyttöä torjuvien yleishyödyllisten järjestöjen nimet, joiden kanssa on jaettu tietoja tämän asetuksen nojalla;
g) jos on tunnistettu epäiltyä verkossa tapahtuvaa lasten seksuaalista hyväksikäyttöä, sisältötiedot ja niihin liittyvät liikennetiedot, joita käsitellään a alakohdan i alakohdassa vahvistetussa tarkoituksessa, sekä tällaisen käsittelyn yhteydessä tuotetut henkilötiedot säilytetään suojatusti yksinomaan seuraaviin tarkoituksiin:
i) ilmoittaminen epäillystä verkossa tapahtuvasta lasten seksuaalisesta hyväksikäytöstä viipymättä toimivaltaisille lainvalvonta- ja oikeusviranomaisille tai lasten seksuaalista hyväksikäyttöä torjuville yleishyödyllisille järjestöille;
ii) asianomaisen käyttäjän tilin estäminen tai palvelun käyttäjälle tarjoamisen keskeyttäminen tai lopettaminen;
iii) yksilöllisen digitaalisen tunnisteen, joka ei ole muunnettavissa takaisin alkuperäiseksi dataksi, jäljempänä ’hash-tiiviste’, luominen datasta, joka on luotettavasti tunnistettu verkossa tapahtuvaan lasten seksuaaliseen hyväksikäyttöön liittyväksi materiaaliksi;
iv) sen mahdollistaminen, että asianomainen käyttäjä voi hakea oikaisua palveluntarjoajalta tai pyytää hallinnollista uudelleentarkastelua tai käyttää oikeussuojakeinoja asioissa, jotka liittyvät epäiltyyn verkossa tapahtuvaan lasten seksuaaliseen hyväksikäyttöön; tai
v) toimivaltaisten lainvalvonta- ja oikeusviranomaisten sovellettavan lain mukaisesti esittämiin pyyntöihin vastaaminen ja tarvittavien tietojen toimittaminen niille direktiivissä 2011/93/EU vahvistettujen rikosten ennalta ehkäisemistä, havaitsemista ja tutkintaa sekä niihin liittyviä syytetoimia varten;
h) tietoja säilytetään ainoastaan niin kauan, kuin on ehdottoman välttämätöntä asiaankuuluvaan h alakohdassa vahvistettuun tarkoitukseen ja joka tapauksessa enintään 12 kuukautta päivästä, jona epäilty verkossa tapahtuva lasten seksuaalinen hyväksikäyttö on tunnistettu;
i) jokaisesta verkossa tapahtuvaa lasten seksuaalista hyväksikäyttöä koskevasta perustellusta ja todennetusta epäilystä ilmoitetaan viipymättä toimivaltaisille kansallisille lainvalvontaviranomaisille tai lasten seksuaalista hyväksikäyttöä torjuville yleishyödyllisille järjestöille.”


Or. <Original>{EN}en</Original>
</Amend>
<Amend>Tarkistus		<NumAm>16</NumAm>
<DocAmend>Ehdotus asetukseksi</DocAmend>
<Article>-1 e artikla (uusi)</Article>
<DocAmend2>Asetus (EU) 2021/1232</DocAmend2>
<Article2>9 artikla – 1 kohta</Article2>
	

	Komission teksti
	Tarkistus

	
	-1 e artikla

	
	Korvataan asetuksen (EU) 2021/1232 9 artiklan 1 kohta seuraavasti:

	
	”1. Edellä olevan 3 artiklan 1 kohdan g alakohdan vii alakohdan nojalla toimitettujen kertomusten ja 8 artiklan nojalla toimitettujen tilastotietojen perusteella komissio laatii viimeistään 4 päivänä syyskuuta 2026 kertomuksen tämän asetuksen täytäntöönpanosta sekä toimittaa ja esittää sen Euroopan parlamentille ja neuvostolle.”


Or. <Original>{EN}en</Original>
</Amend>
<Amend>Tarkistus		<NumAm>17</NumAm>
<DocAmend>Ehdotus asetukseksi</DocAmend>
<Article>-1 f artikla (uusi)</Article>
<DocAmend2>Asetus (EU) 2021/1232</DocAmend2>
<Article2>7 a artikla (uusi)</Article2>
	

	Komission teksti
	Tarkistus

	
	-1 f artikla

	
	Lisätään artikla seuraavasti: 

	
	”7 a artikla

	
	Hallinnollisten seuraamusmaksujen määräämisen yleiset edellytykset

	
	Komissio määrää tämän asetuksen rikkomisesta tai noudattamatta jättämisestä seuraamusmaksuja, joiden on kussakin yksittäisessä tapauksessa oltava tehokkaita, oikeasuhteisia ja varoittavia.

	
	Tämän asetuksen rikkomisesta määrätään hallinnollinen seuraamusmaksu, joka on enintään 10 000 000 euroa, tai jos kyseessä on yritys, kaksi prosenttia sen edeltävän tilikauden vuotuisesta maailmanlaajuisesta kokonaisliikevaihdosta sen mukaan, kumpi näistä määristä on suurempi.

	
	Komission tämän artiklan mukaisten valtuuksien käyttöön sovelletaan unionin oikeuden ja jäsenvaltion lainsäädännön mukaisesti asianmukaisia menettelytakeita, muun muassa tehokkaita oikeussuojakeinoja ja asianmukaista prosessia.”


Or. <Original>{EN}en</Original>
</Amend>
<Amend>Tarkistus		<NumAm>18</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta</Article>
<DocAmend2>Asetus (EU) 2021/1232</DocAmend2>
<Article2>10 artikla – 2 kohta</Article2>
	

	Komission teksti
	Tarkistus

	”Sitä sovelletaan 3 päivään huhtikuuta 2028.”
	”Sitä sovelletaan 3 päivään huhtikuuta 2027.”


Or. <Original>{EN}en</Original>



</Amend></RepeatBlock-Amend>

Lausuma esittelijä Birgit Sippelin puolesta
Ehdotus
EUROOPAN PARLAMENTIN JA NEUVOSTON ASETUS
asetuksen (EU) 2021/1232 muuttamisesta sen soveltamisajan jatkamiseksi 2025/0429 (COD)

Väliaikaisen poikkeuksen piti olla ehdottoman tilapäinen ja poikkeuksellinen väline. Sen ainoana tarkoituksena oli luoda suppeasti määritelty oikeudellinen silta, jonka nojalla palveluntarjoajat voisivat toteuttaa vapaaehtoisia toimenpiteitä samalla, kun lainsäätäjille annettaisiin riittävästi aikaa suunnitella, neuvotella ja hyväksyä kattava ja pysyvä oikeudellinen kehys verkossa tapahtuvan lasten seksuaalisen hyväksikäytön estämiseksi ja torjumiseksi perusoikeuksia kaikilta osin kunnioittaen. Siitä ei koskaan ollut tarkoitus tulla pitkäaikaista korviketta asianmukaiselle lainsäädäntöratkaisulle.

Tätä sitoumusta rikottiin jo ensimmäisessä jatkamisehdotuksessa. Euroopan parlamentti on vuodesta 2023 ollut valmis aloittamaan neuvottelut pysyvästä kehyksestä, jotta asiasta päästäisiin yhteisymmärrykseen mahdollisimman nopeasti nimenomaan siksi, että vältyttäisiin uusilta väliaikaisen poikkeuksen jatkamisilta. Poliittisesta valmiudestamme huolimatta neuvosto ei ole onnistunut hyödyntämään käytettävissä ollutta aikaa tuloksellisesti. Olemme sen vuoksi sikäli hankalassa tilanteessa, että rajoitukset sähköisen viestinnän tietosuojadirektiivin mukaisiin keskeisiin perusoikeuksiin uhkaavat jäädä voimaan paljon pidemmäksi aikaa kuin alun perin kaavailtiin. Tällainen pitkittynyt riippuvuus poikkeuksellisesta toimenpiteestä heikentää oikeusvarmuutta ja murentaa luottamusta siihen, miten sitoutunut unioni on oikeasuhteisuuteen ja tarpeellisuuteen.

Komission julkaisemien kahden täytäntöönpanokertomuksen perusteella ja jäsenvaltioiden ja palveluntarjoajien antamat puutteelliset ja usein virheelliset tiedot huomioon ottaen on olennaisen tärkeää tehdä asiassa oikeat johtopäätökset. Komissio ei pystynyt erottamaan toisistaan yhtäältä vapaaehtoisiin toimenpiteisiin perustuvia ilmoituksia ja toisaalta kansalaisjärjestöjen, vihjelinjojen ja auttavien puhelinten sekä käyttäjien ilmoituksia.

Näyttöpohja ei edelleenkään riitä oikeuttamaan laajaa soveltamisalaa. Kaikenlainen väliaikaisen poikkeuksen jatkaminen edelleen on sen vuoksi ehdottomasti rajoitettava siihen, mikä on todistetusti oikeasuhteista ja tarpeen. Sen ulkopuolelle on jätettävä erityisesti sellaiset toimet, jotka uhkaavat muodostua yleisiksi valvontavelvoitteiksi. Näihin kuuluvat lasten seksuaalisiin tarkoituksiin houkuttelemisen havaitseminen ja uuden lasten seksuaaliseen hyväksikäyttöön liittyvän materiaalin havaitseminen, joiden osalta luotettavien tietojen ja selkeiden suojatoimien puuttuminen herättää vakavaa huolta perusoikeuksien noudattamisesta.

Väliaikaisesta poikkeuksesta saatu kokemus on samalla tuonut esiin täytäntöönpanoon liittyvän merkittävän puutteen. Palveluntarjoajat sanelevat nykyisin käytännön ehdot, joiden mukaisesti käsittely toteutetaan, kun taas komissiolla nimettynä täytäntöönpanon valvojana ei ole toimivia välineitä noudattamisen varmistamiseksi. Ilmoitusvelvoitteiden ja avoimuusvaatimusten täytäntöönpanoa ei juurikaan valvota, jolloin päättäjät jäävät vaille luotettavaa tietoa, jota he tarvitsevat voidakseen arvioida tehokkuutta, oikeasuhteisuutta ja tarpeellisuutta. Tämän epätasapainon poistamiseksi on välttämätöntä antaa komissiolle asianmukaisia täytäntöönpanovälineitä, kuten toimiva seuraamusmaksujärjestelmä. Ilman uskottavia seuraamuksia velvoitteet jäävät lähinnä sanahelinäksi ja vastuuvelvollisuus heikkenee. 

Ottaen huomioon nimenomaisen sitoumuksen välttää väliaikaisen poikkeuksen uudet jatkamiset ja luottaen siihen, että pysyvän kehyksen aikaansaamiseen löytyy poliittinen tahto, olen valmis tukemaan tiukasti rajattua jatkamista, jos selkeät ehdot täyttyvät. Tällaisen jatkamisen olisi rajoituttava yksinomaan sellaisen tiedossa olevan lasten seksuaaliseen hyväksikäyttöön liittyvän materiaalin havaitsemiseen, josta on olemassa hash-tiiviste, ja sen kesto olisi rajattava enintään kahteentoista kuukauteen. Laajempi soveltamisala olisi ristiriidassa paitsi välineen väliaikaisen luonteen myös niiden johtopäätösten kanssa, jotka saatavilla olevasta näytöstä on tehtävä.

Komission täytyy samalla käyttää kaikkia käytössään olevia välineitä ja laatia ylimääräinen täytäntöönpanokertomus pysyvää välinettä koskevan työn tukemiseksi. Tämä kertomus on toimitettava lakisääteisessä määräajassa, ja siinä on esitettävä selkeä ja avoin arvio siitä, milloin, miten ja missä määrin vapaaehtoinen seulonta on myötävaikuttanut ilmoitettujen tavoitteiden saavuttamiseen. Ainoastaan oikea-aikaisten, täsmällisten ja kattavien tietojen pohjalta lainsäätäjät voivat tehdä tietoon perustuvia päätöksiä ja varmistaa, että unionin toimet verkossa tapahtuvan lasten seksuaalisen hyväksikäytön torjumiseksi ovat vaikuttavia ja niissä myös kunnioitetaan kaikilta osin perusoikeuksia.

